Document ID: /fineweb-2-swissfilter-quality_10-filterrobots/filtered/02038.jsonl.gz/5413

Critica envers l'iniziativa per il daner cumplain
- Mesemna, 6.12.2017, 17:59
Sco gia il Cussegl dals chantuns è era il Cussegl naziunal plitost critics envers l'iniziativa cunter daners virtuals.
Las bancas stgaffeschan adina puspè daners virtuals en il sistem cun dar credits. Vegnan quels pajads enavos, svaneschan ils daners virtuals puspè. La banca profitescha dals tschains.
Gist quai saja privlus e destabiliseschia il sistem da finanzas, uschia ils aderents dal daner cumplain che han lantschà l'iniziativa. Quella pretenda che be pli la banca naziunala dastga far daners virtuals.
En il Cussegl naziunal ha questa idea però chattà be pauc sustegn. I na dettia nagin pajais che haja in tal sistem e per impedir ch'i dettia puspè in crisa haja la Svizra decidì che las bancas stoppian avair dapli chapital agen.
RR novitads 17:00